Cuneiform Tablet Kt 92/k 221 (AKT 5 1)
Cuneiform tablet, dated to the Old Assyrian Period (ca. 1950-1850 BC).
Genre: administrative regulation
Transliteration:
um-ma kà-ru-um kà-ni-iš-ma a-na ša-qí-il₅ da-tim ší-ip-ri-ni kà-ar kà-ar-ma ú wa-bar-ra-tim qí-bi₄-ma ṭup-pu-um ša a-lim{ki} i-li-kam i-na ṭup-pì-im ša a-lim{ki} iš-tù u₄-mì-im a-nim ma-ma-an KÙ.AN i-ša-ú-mu-ni i-na né-mì-lim da-šùr ú-lá e-WA iš-ra-tí-šu kà-ru-um kà-ni-iš i-lá-qé ki-ma ṭup-pì-ni ta-áš-me-a-ni a-ma-kam lu a-na ší-mì-im a-na É.GAL-lim i-dí-in lu té-ra-at É.GAL-lim ú-kà-lim lu na-ší-ma a-dí-ni lá i-dí-in ma-lá KÙ.AN na-áš-ú ni-bi₄-it a-ší-im šu-um-šu ú šu-mì a-bi₄-šu i-na ṭup-pì-im lu-up-ta-nim-ma iš-tí ší-ip-ri-ni šé-bi₄-lá-nim me-ḫe-er ṭup-pì-ni a-na kà-ar kà-ar-ma ú wa-bar-ra-tim šé-bi₄-lá KÙ.AN lu a-na DAM.GÀR-ru-tim i-dí-in šu-mì a-wi-lim lu-up-ta-nim